TU วิ่งเฉียด 3% ลุ้น Q3 กำไรโต รับเงินบาทอ่อน-ธุรกิจอาหารสัตว์หนุน
TU วิ่งเฉียด 3% ราคาแตะ 17.70 บ. โบรกแนะ “ซื้อ” เคาะเป้า 20.20 บ. ลุ้นไตรมาส 3/65 กำไรโต รับค่าเงินบาทอ่อน-ธุรกิจอาหารสัตว์หนุน ค่าใช้จ่ายลดลง
TU วิ่งเฉียด 3% ราคาแตะ 17.70 บ. โบรกแนะ “ซื้อ” เคาะเป้า 20.20 บ. ลุ้นไตรมาส 3/65 กำไรโต รับค่าเงินบาทอ่อน-ธุรกิจอาหารสัตว์หนุน
27 ก.ย. 2565

ผู้สื่อข่าวรายงานว่า วันนี้ (27 ก.ย.65) ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ล่าสุด ณ เวลา 15:40 น. อยู่ที่ระดับ 17.70 บาท บวก 0.50 บาท หรือ 2.91% สูงสุดที่ระดับ 17.70 บาท ต่ำสุดที่ระดับ 17.30 บาท ด้วยมูลค่าซื้อขาย 449.04 ล้านบาท

ทั้งนี้ บล.คิงส์ฟอร์ด แนะนำ “ซื้อ” หุ้น TU ราคาเป้าหมาย 20.20 บาท สำหรับการดําเนินงานในช่วงไตรมาส 3/65 ปัจจัยหนุนหลักยังจะมาจากการเติบโตที่แข็งแกร่งของธุรกิจอาหารสัตว์เลี้ยง ขณะที่คาดว่าปัจจัยกดดันในแง่ของต้นทุนจากราคาปลาทูน่าจะผ่อนคลายลงได้บ้างจากราคาทูน่าในช่วงเดือนมิ.ย.65 ที่ 1,425 usd/ton และ ก.ค.65 ที่ 1,600 usd/ton (เมื่อเทียบกับมี.ค.65 และ เม.ย.65 ที่ระดับ 1,900 usd/ton และ1,800 usd/ton ) จะช่วยหนุน GPM ให้ดีขึ้นเมื่อเทียบจากไตรมาสก่อน
ขณะที่ในแง่ของ SGA to Rev. ก็คาดว่าจะลดลงจากค่าใช้จ่ายในด้านการขนส่งที่อาจมีเสถียรภาพมากขึ้น ส่งผลบวกต่อ NPM โดยรวม และการดําเนินการปกติ ดังนั้นแม้คาดว่าในช่วงไตรมาส 3/65 จะยังคงมี Extra Items ที่เป็นลบจากการปรับ Fair Value ของ Preferred Shares ใน Red Lobster ราวปรับลง 300 ล้านบาทเข้ามากดดัน แต่จะเป็นลบที่น้อยกว่าไตรมาส 2
ส่วนบล.เมย์แบงก์ (ประเทศไทย) ระบุในบทวิเคราะห์ว่า แนวโน้มค่าเงินบาทยังอ่อนค่า สวนทาง Dollar Index ต่อเนื่อง ล่าสุดใกล้แตะระดับ 38 บาท/ดอลลาร์ เป็นปัจจัยหนุนเชิงบวกต่อกลุ่มส่งออก โดยมองว่าแนวโน้มกำไร TU ในช่วงครึ่งหลังปี 65 ดีขึ้น ราคาทูน่าอัตรากำไรสูงขึ้นจากสัดส่วนอาหารสัตว์เลี้ยงที่เพิ่มขึ้น อีกทั้งมองว่าราคาหุ้นแข็งกว่าตลาด จากการได้แรงหนุนจากแนวโน้มกำไรที่น่าจะดีในช่วงไตรมาส 3/65 และบาทอ่อน แนะนำเล่นรอบ